
82 DR 30.11.2009 

 
6.33 ptg.  

Dato’ Haji Ismail bin Mohamed Said [Kuala Krau]: Terima kasih Tuan 
Pengerusi. Saya ingin merujuk kepada 050000 – Sektor Pengurusan. Kita tahu bahawa 
jalan ini ada jalan di peringkat negeri, persekutuan dan juga lebuh raya. Saya ingin tahu dari 
segi pengurusan dan peruntukan di bawah kementerian ini, berapakah peruntukan yang 
disalurkan untuk JKR Negeri Pahang pada tahun hadapan. Saya juga ingin tahu di bawah 
sektor pengurusan ini, dahulu ada JKR FELDA. Sebagaimana Yang Berhormat Jempol 
telah utarakan bahawa jalan-jalan FELDA, akibat daripada pembangunan dan juga 
kemudahan-kemudahan prasarana yang sedia ada dan juga hasil-hasil pendapatan 
peneroka dan anak-anak peneroka sekarang telah membesar dan bekerja di tempat-tempat 
lain. Akan tetapi apabila balik ke kawasan masing-masing, sama ada pada musim hari raya 
atau balik disebabkan sesuatu perkara, ini menyebabkan jalan raya di kawasan FELDA 
telah menjadi sesak. Saya mohon supaya JKR FELDA kalau telah dimansuhkan, tetapi 
jalan-jalan FELDA ini mestilah diambil alih oleh JKR negeri atau JKR persekutuan dengan 
peruntukan-peruntukan yang mencukupi.  

Satu lagi perkara tentang sektor pengurusan. Saya lihat bahawa jalan-jalan di 
dalam negara kita, khususnya negeri Pahang dan juga di Kelantan dan Terengganu, 
diserahkan dari penyelenggaraannya kepada sebuah syarikat konsesi iaitu Roadcare. Baru-
baru ini saya sempat berhari raya ke Kota Bharu dan saya lihat jalan Gua Musang ke Kuala 
Krai begitu teruk sekali akibat daripada hujan yang lebat dan jalan tersebut telah berlopak-
lopak.  

Banyak kenderaan telah menghadapi atau mengalami kerosakan atau bocor tayar 
kenderaan mereka dan memakan masa sepatutnya empat jam telah memakan masa 
sepuluh jam hingga sebelas jam daripada Temerloh ke Kota Bharu. Kalau daripada Kuala 
Lumpur, saya kira lagi teruk kerana akan melalui Bandar Bentong yang telah sesak, Bandar 
Raub dan juga Bandar Lipis. Sebagaimana yang telah diberitahu oleh Yang Berhormat Lipis 
tadi, mungkin akan memakan masa lima belas hingga enam belas jam.Saya ingin bertanya 
kepada kementerian ini, berapakah peruntukan untuk projek pembesaran jalan Gua 
Musang ke Kuala Krai iaitu projek pelebaran jalan dan bilakah projek ini akan 
dilaksanakan?  

Satu lagi perkara tentang Roadcare ini, satu syarikat yang telah diamanahkan 
untuk menyelenggarakan jalan. Cuma saya ingin bertanya berapakah peruntukan yang 
telah disediakan kepada syarikat konsesi ini? Ini kerana saya lihat bahawa syarikat konsesi 
ini apabila ada perkara-perkara atau kerosakan dan kecemasan, Roadcare ini akan 
bertindak dengan segera untuk membaik pulih jalan. Cuma apabila ditanya kenapakah 
kadang-kadang tidak dapat dilaksanakan dengan segera, kerana peruntukan yang 
diberikan kepada syarikat konsesi ini terhad dan saya mohon supaya syarikat konsesi ini 
untuk menyelenggarakan dan juga menaik taraf jalan, termasuk juga kerja-kerja 
pemotongan rumput, bahu-bahu jalan ini diselenggarakan dan dapat diberikan peruntukan 
tambahan supaya orang ramai dapat menggunakan jalan raya dalam keadaan selamat.   

Satu perkara lagi, saya ingin merujuk kepada 02800 – Memperbaiki/Mengganti 
dan Menaik Taraf Jalan dan Jambatan. Saya berterima kasih kepada kerajaan kerana 
Laluan 98, daripada Simpang Empat Songsang ke Jerantut telah siap pelebaran jalannya. 
Cuma agaknya hairan sedikit kerana ada projek menaik taraf jalan, pelebaran jalan, tetapi 
tidak ada peruntukan untuk menggantikan atau melebarkan jambatan. Apabila sampai ke 
jambatan tertentu di Laluan 98, contohnya jambatan yang merentangi Sungai Krau dan juga 
Sungai Seboi di Kuala Mai, jambatan itu sempit dan ini menyebabkan selalunya 
kemalangan berlaku. Ini kerana sebelum itu, kedua-dua hala jalannya lebar, tetapi sampai 
ke jambatan, jambatan itu sempit dan boleh menyebabkan kemalangan jalan raya berlaku. 
Saya mohon supaya Jabatan Kerja Raya ini dapat menggantikan dan juga membina 
jambatan baru bagi kedua-dua jambatan di Laluan 98 ini.   

Satu lagi, tentang 61000 – Naik Taraf Jalan-jalan (Projek Baru). Saya telah banyak 
kali bercakap sama ada di dalam Dewan ini atau di mana-mana perjumpaan dengan 
kementerian ini supaya menaik taraf jalan daripada simpang Kampung Awah juga di 
kawasan Parlimen Maran melalui Bandar Jengka, kawasan Parlimen Kuala Krau hinggalah 
ke Simpang Jengka 8 iaitu kawasan Parlimen Jerantut yang semuanya melalui jalan-jalan di 
dalam FELDA yang perlu dinaikkan taraf dan perlu dilebarkan.  



6.33 ptg. Dato' Haji Ismail bin Mohamed Said [Kuala Krau]: Terima kasih Tuan Pengerusi. Saya ingin merujuk kepada 050000- Sektor Pengurusan. Kita tahu bahawa jalan ini ada jalan di peringkat negeri, persekutuan dan juga lebuh raya. Saya ingin tahu dari segi pengurusan dan peruntukan di bawah kementerian ini, berapakah peruntukan yang disalurkan untuk JKR Negeri Pahang pada tahun hadapan. Saya juga ingin tahu di bawah sektor pengurusan ini, dahulu ada JKR FELDA. Sebagaimana Yang Berhormat Jempol telah utarakan bahawa jalan-jalan FELDA, akibat daripada pembangunan dan juga kemudahan-kemudahan prasarana yang sedia ada dan juga hasil-hasil pendapatan peneroka dan anak-anak peneroka sekarang telah membesar dan bekerja di tempat-tempat lain. Akan tetapi apabila balik ke kawasan masing-masing, sama ada pada musim hari raya atau balik disebabkan sesuatu perkara, ini menyebabkan jalan raya di kawasan FELDA telah menjadi sesak. Saya mohon supaya JKR FELDA kalau telah dimansuhkan, tetapi jalan-jalan FELDA ini mestilah diambil alih oleh JKR negeri atau JKR persekutuan dengan peruntukan-peruntukan yang mencukupi. Satu lagi perkara tentang sektor pengurusan. Saya lihat bahawa jalan-jalan di dalam negara kita, khususnya negeri Pahang dan juga di Kelantan dan Terengganu, diserahkan dari penyelenggaraannya kepada sebuah syarikat konsesi iaitu Roadcare. Baru- baru ini saya sempat berhari raya ke Kota Bharu dan saya lihat jalan Gua Musang ke Kuala Krai begitu teruk sekali akibat daripada hujan yang lebat dan jalan tersebut telah berlopak- lopak. Banyak kenderaan telah menghadapi atau mengalami kerosakan atau bocor tayar kenderaan mereka dan memakan masa sepatutnya empat jam telah memakan masa sepuluh jam hingga sebelas jam daripada Temerloh ke Kota Bharu. Kalau daripada Kuala Lumpur, saya kira lagi teruk kerana akan melalui Bandar Bentong yang telah sesak, Bandar Raub dan juga Bandar Lipis. Sebagaimana yang telah diberitahu oleh Yang Berhormat Lipis tadi, mungkin akan memakan masa lima belas hingga enam belas jam.Saya ingin bertanya kepada kementerian ini, berapakah peruntukan untuk projek pembesaran jalan Gua Musang ke Kuala Krai iaitu projek pelebaran jalan dan bilakah projek ini akan dilaksanakan?. Satu lagi perkara tentang Roadcare ini, satu syarikat yang telah diamanahkan untuk menyelenggarakan jalan. Cuma saya ingin bertanya berapakah peruntukan yang telah disediakan kepada syarikat konsesi ini? Ini kerana saya lihat bahawa syarikat konsesi ini apabila ada perkara-perkara atau kerosakan dan kecemasan, Roadcare ini akan bertindak dengan segera untuk membaik pulih jalan. Cuma apabila ditanya kenapakah kadang-kadang tidak dapat dilaksanakan dengan segera, kerana peruntukan yang diberikan kepada syarikat konsesi ini terhad dan saya mohon supaya syarikat konsesi ini untuk menyelenggarakan dan juga menaik taraf jalan, termasuk juga kerja-kerja pemotongan rumput, bahu-bahu jalan ini diselenggarakan dan dapat diberikan peruntukan tambahan supaya orang ramai dapat menggunakan jalan raya dalam keadaan selamat. Satu perkara lagi, saya ingin merujuk kepada 02800- Memperbaiki/Mengganti dan Menaik Taraf Jalan dan Jambatan. Saya berterima kasih kepada kerajaan kerana Laluan 98, daripada Simpang Empat Songsang ke Jerantut telah siap pelebaran jalannya. Cuma agaknya hairan sedikit kerana ada projek menaik taraf jalan, pelebaran jalan, tetapi tidak ada peruntukan untuk menggantikan atau melebarkan jambatan. Apabila sampai ke jambatan tertentu di Laluan 98, contohnya jambatan yang merentangi Sungai Krau dan juga Sungai Seboi di Kuala Mai, jambatan itu sempit dan ini menyebabkan selalunya kemalangan berlaku. Ini kerana sebelum itu, kedua-dua hala jalannya lebar, tetapi sampai ke jambatan, jambatan itu sempit dan boleh menyebabkan kemalangan jalan raya berlaku. Saya mohon supaya Jabatan Kerja Raya ini dapat menggantikan dan juga membina jambatan baru bagi kedua-dua jambatan di Laluan 98 ini. Satu lagi, tentang 61000- Naik Taraf Jalan-jalan (Projek Baru). Saya telah banyak kali bercakap sama ada di dalam Dewan ini atau di mana-mana perjumpaan dengan kementerian ini supaya menaik taraf jalan daripada simpang Kampung Awah juga di kawasan Parlimen Maran melalui Bandar Jengka, kawasan Parlimen Kuala Krau hinggalah ke Simpang Jengka 8 iaitu kawasan Parlimen Jerantut yang semuanya melalui jalan-jalan di dalam FELDA yang perlu dinaikkan taraf dan perlu dilebarkan.